Narõni jõgi (Sõrdarja)

Narõn on jõgi Kesk-Aasias. Algab Tian Shani mägede liustikest. Läbib mitmeid mägedevahelisi nõgusid, ahelikest läbi murdes moodustab kuristikke. Alamjooksul laskub Fergana orgu, kus ühineb Karadarjaga, moodustades Sõrdarja.

Pikkus 807 km, valgla 59 100 km². Toitub liustike ja lumesulamisveest. Keskmine vooluhulk (40 km kaugusel suudmest) 429 m³/s, suurim 2880 m³/s. Suurvesi mais. 

Narõni vett kasutatakse niisutuseks. Temast saab alguse Suur Fergana kanal. Narõnil on mitu hüdroelektrijaama.

Kategooria:Sõrdarja jõgikond
Kategooria:Kõrgõzstani jõed
Kategooria:Usbekistani jõed